《赠诗僧保暹师》
宋代·释智圆

天文悬日月，地文丽山川。
人文粲六经，四术诗其先。
仲尼既云删，炳然列风雅。
厥旨幽且微，受之唯子夏。
邈矣千百年，时有知诗者。
卓尔保暹师，生于宋天下。
内明卜商道，外减骚人价。
凿彼淳粹源，清辞竞流泻。
放意尚幽远，立言忌妖虫。
旨哉天目集，四海争传寫。
上以裨王化，下以正人伦，
驱邪俾归正，躯浇使还淳。
天未丧斯文，清风千古振。

作者简介：释智圆（976～1022）,字无外,自号中庸子,或称潜夫,俗家姓徐,钱塘（今浙江杭州）人，宋初天台宗山外派重要的诗文僧。他隐居西湖孤山多年而卒，后人因称其为“孤山法师”。释智圆虽为佛徒，但颇爱好儒学，喜为诗文，是唐中叶至宋初儒释道三家学说相互渗透的时代潮流下，致力于儒释相通的学 。